ตั้งท้อง 4 เดือนค่ะ เจ็บท้องจิ๊ดๆบริเวณท้องล่างข้างซ้ายเป็นข้างเดียว เจ็บจิ๊ดๆแล้วก็หายไป ปกติไหมคะ
สวัสดีค่ะ อาการปวดท้องน้อยข้างซ้ายที่เกิดขึ้นเพียงชั่วครู่แล้วหายไป ก็ไม่น่าอันตรายอะไร แนะนำให้สังเกตอาการไปก่อน โดยอาการปวดท้องในช่วงกลางๆ ของการตั้งครรภ์ อาจเกิดจากการขยายตัวของมดลูก หรือหากมีเพศสัมพันธ์ ก็อาจกระตุ้นให้เกิดการปวดได้ หรืออาจไม่ได้มีสาเหตุมาจากการตั้งครรภ์ก็ได้ เช่น อาจเกิดจาก- ลำไส้อักเสบติดเชื้อเฉียบพลัน จากการทานอาหารหรือดื่มน้ำที่ไม่สะอาด ซึ่งจะมีอาการคลื่นไส้ อาเจียน ท้องเสียตามมาร่วมด้วย- มีท้องผูก- กล้ามเนื้อหน้าท้องอักเสบจากการทำงานหนัก ทำงานผิดท่าทางดังนั้น แนะนำให้สังเกตอาการไปก่อน หากอาการปวดท้องเกิดขึ้นอีกเรื่อยๆ และรุนแรงขึ้น หรือมีอาการอื่นๆ ร่วม หรือมีเลือดออกจากช่องคลอด ก็ควรรีบไปพบสูติ-นรีแพทย์โดยเร็วค่ะ